Prencipió a competir en karts en l'anyo 1995, y puyó a escape por as diferents categorías chovenils de l'automobilismo dica plegar a o equipe de Formula 1 BMW Sauber. Dimpués de fer parti en os entrenamientos d'o Gran Premio de Turquía 2006, Vettel se convirtió en o piloto mas choven en conducir un formula 1 en una competición oficial, con a edat de 19 anyos y 53 días. Con o suyo debut en o Gran Premio d'Estaus Unius 2007 sustituyindo a o lesionato Robert Kubica se convirtió en o seiseno piloto mas choven en fer parti d'un Gran Premio de Formula 1 y amás dimpués de puntuar en ixa mesma cursa estió o piloto mas choven d'a historia en fer-lo. Dipués de fichar por Toro Rosso, Vettel se convierte en o piloto mas choven en liderar una cursa en o Gran Premio de Chapón de 2007. Mientres d'a calificación ta o Gran Premio d'Italia 2008, Vettel se convirtió en o piloto mas choven en a historia d'a formula 1 en lograra a pole position. Amás ganó ixa mesma cursa, conventindo-se en o ganador mas choven d'una cursa de formula 1. En 2009 fichó por Red Bull Racing y en ixe mesmo anyo remató a temporada como subcampión, dezaga de Jenson Button, antis de ganar o títol en as tres temporatas siguients.